# Alismataceae

### Из пројекта Википедија

Alismataceae
Sagittaria sagittifolia
Таксономија

царство: | Plantae
раздео: | Magnoliophyta
класа: | Liliopsida
ред: | Alismatales
фамилија: | Alismataceae Vent.

Ареал фамилије Alismataceae
родови
Alisma Baldellia Burnatia Caldesia Damasonium
Echinodorus
Limnophyton
Luronium
Ranalisma
Sagittaria
Wiesneria

Екологија таксона

Alismataceae (водене боквице) је фамилија скривеносеменица која обухвата око 11 родова са око 90 врста. Космополитског је распрострањења, са највећим бројем врста у Северној хемисфери.

## [уреди] Карактеристике фамилије

Alismataceae су типично вишегодишње зељасте биљке, које расту по барама или спорим текућим водама. Листови се налазе при основи стабла, усправни су, ретко пливајући, често образују зимске пупољке. У свим вегетативним биљним органима налазе се схизогени секреторни канали испуњени млечним соком. Присутне су и хидатоде.

Цветови су циклични или хемициклични, актиноморфни, двополни, ретко једнополни или полигами, сложени у гранате цвасти. Перијант (цветни омотач) је хетерохламидан - 3 листића спољашњег круга перијанта су чашицолика, а 3 листића унутрашњег круга круницолика, беле боје. Прашника има 6, ређе 3. Тучак се састоји из 3 или више спирално или пршљенасто распоређених слободних оплодних листића. У сваком оплодном листићу се налази по један семени заметак, ретко више. Плод је орашица.

## [уреди] Генетика, систематика и филогенија фамилије

Основни број хромозома у врстама ове фамилије је x=5-13. Фамилија обухвата 11 родова. Од врста широко распрострањених у Србији најпознатија је водена боквица, Alisma plantago-aquatica, становник влажних шума и обала водених екосистема.

Водене монокотиледоне биљке се сматрају филогенетски примитивнијим. Фамилија Alismataceae и читав ред Alismatales су често сматрани најпримитивнијима. И подаци молекуларне систематике подржавају положај ове групе близу базе кладе монокотила.

| Викимедија остава има још мултимедијалних фајлова везаних за: Alismataceae

Добављено из "http://sr.wikipedia.org../../../a/l/i/Alismataceae.html"

Категорија страница: Alismatales

##### Views

- Чланак
- разговор
- Тренутна ревизија

##### Претрага

##### Други језици

- Česky
- Dansk
- Deutsch
- English
- Esperanto
- Español
- Français
- 日本語
- Lietuvių
- Nederlands
- ‪Norsk (bokmål)‬
- Polski
- Português
- Română
- Русский
- Tiếng Việt
- 中文